**Проект**

**Р Е П У Б Л И К А Б Ъ Л Г А Р И Я**

 **М И Н И С Т Е Р С К И С Ъ В Е Т Т**

**Р Е Ш Е Н И Е № …**

**от 2018 година**

**ЗА ОБЯВЯВАНЕ на пътен участък – публична държавна собственост за публична общинска собственост, за обявяване на пътен участък – публична общинска собственост за път – публична държавна собственост, и за промяна в списъка на републиканските пътища**

На основание чл. 3, ал. 4 и 6 от Закона за пътищата и чл. 4, ал. 3 и 4 и чл. 15, ал. 1 и 2 във връзка с чл. 3, ал.2, т. 4 и ал. 3, т.3 от Правилника за прилагане на Закона за пътищата, приет с Постановление № 245 на Министерския съвет от 2000 г. (обн. ДВ, бр. 98 от 2000 г.; изм. и доп. бр. 42 и 62 от 2001 г. , бр. 18, 54 и 93 от 2006 г., бр. 79 от 2008 г., бр. 13 и 45 от 2009 г., бр. 60 от 2012 г., бр. 60 от 2014 г., бр. 57 от 2015 г. и бр. 90 от 2016 г.)

**М И Н И С Т Е Р С К И Я Т С Ъ В Е Т**

**Р Е Ш И:**

1. Обявява за публична общинска собственост, пътен участък – публична държавна собственост - старо трасе на републикански път I-9 “Варна – Бургас – Малко Търново – ГКПП Малко Търново“ на територията на гр. Бургас, в участъка от км 234+600 до км 238+382 (бул. „Стефан Стамболов“, ул. „Струга“, бул. „Тодор Александров“ и надлез „Владимир Павлов“).
2. Обявява за път – публична държавна собственост, ново трасе на републикански път I-9 “Варна – Бургас – Малко Търново – ГКПП Малко Търново“ на територията на гр. Бургас, в участъка от км 234+600 до км 238+977 (ул. „Професор Яким Якимов“, п.в „Надлез над Товарна железопътна гара - Бургас“ и ул. „Крайезерна“).
3. Обявява пътен участък – публична държавна собственост, от републикански път ІІІ–9008 „Бургас – Долно Езерово“, в участъка от км 0+000 до км 2+400 (кръгово кръстовище „Трапезица“ до пътен възел „Надлез над Товарна железопътна гара - Бургас“) на територията на гр. Бургас, за публична общинска собственост.
4. Дължината на републикански път I-9 “Варна – Бургас – Малко Търново – ГКПП Малко Търново“ на територията на гр. Бургас се увеличава с 0,595 км;
5. Дължината на републикански път ІІІ–9008 „Бургас – Долно Езерово“ на територията на гр. Бургас се намалява с 2,400 км.